

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.10** | 2024. gada 27. jūnijā |

**29.**

**Par rūpnieciskās zvejas tiesību nomas piešķiršanu komerczvejai Ķeguma HES ūdenskrātuvē 2024. – 2027. gadam**

*Ar Ogres novada pašvaldības domes 30.01.2025. sēdes lēmuma (protokols Nr.1; 27.) grozījumiem*

Saskaņā ar Zvejniecības likuma 5. panta ceturto daļu, Pašvaldība zvejniecību regulējošos normatīvajos aktos noteiktajā kārtībā organizē valstij piederošo zvejas tiesību izmantošanu un pārzina privāto zvejas tiesību izmantošanu ūdeņos, kas atrodas pašvaldības administratīvajā teritorijā vai piekļaujas tai.

Ar Ogres novada pašvaldības domes lēmumu 2024. gada 27. martā tika apstiprināti Saistošie noteikumi Nr. 9/2024 “Par rūpnieciskās zvejas tiesību iznomāšanas kārtību Ogres novadā” (turpmāk – SN Nr. 9/2024), kas stājas spēkā 2024. gada 8. aprīlī, un nosaka kārtību kādā tiek piešķirta Speciālā atļauja (licence) komercdarbībai zvejniecībā iekšējos ūdeņos atbilstoši Ministru kabineta 2009. gada 8. septembra noteikumiem Nr. 1015 “Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu” (turpmāk - MK noteikumi Nr. 1015) ar kuriem nosaka pašvaldības, kuras teritorijā atrodas attiecīgie iekšējie ūdeņi, kompetenci un atbildību komercdarbības zvejniecībā atļauju piešķiršanā. Ievērojot MK noteikumu Nr. 1015 7. punktu pašvaldība mēneša laikā pēc visu dokumentu saņemšanas pieņem lēmumu par atļaujas (licences) izsniegšanu un izsniedz attiecīgo atļauju (licenci), norādot tajā konkrētos ūdeņus, kuros ir tiesības nodarboties ar komercdarbību zvejniecībā.

Saskaņā ar SN Nr. 9/2024 8. punktu lēmumu par speciālās atļaujas (licences) komercdarbībai zvejniecībā iekšējos ūdeņos licences izsniegšanu vai atteikumu pieņem Pašvaldības domes sēdē.

Līdz 2024. gada 6. jūnijam Ogres novada pašvaldībā ir saņemts 1 iesniegums no SIA “Avots 4”, reģistrācijas Nr. 50103936701, adrese: "Birzvalki", Bērzciems, Engures pag., Tukuma nov., Latvija, LV-3113, par zvejas tiesību nomas piešķiršanu komerczvejai ar četriem zivju murdiem. Ņemot vērā, ka SN Nr. 9/2024 20.1. punktā noteikts, ka iznomājot zvejas tiesības, priekšroka ir komercsabiedrībai vai individuālajam komersantam, kas ir saistīts ar komerciālo zveju vai nodarbojas ar zivju resursu atražošanu un pavairošanu un ievērojis zveju regulējošos noteikumus, kā arī to ka pretendents ir izpildījis visas prasības un nav iestājies neviens no izslēdzošiem kritērijiem,

Pamatojoties uz Zvejniecības likuma 5. panta ceturto daļu, 7. panta sesto daļu, Ministru kabineta 2009. gada 11. augusta noteikumu Nr. 918 “Noteikumi par rūpnieciskās zvejas tiesību nomu un zvejas tiesību izmantošanas kārtību” 13., 14. punktu un 2.1 pielikumu, Ministru kabineta 2014. gada 23. decembra noteikumiem Nr. 796 “Noteikumi par rūpnieciskās zvejas limitiem un to izmantošanas kārtību iekšējos ūdeņos” 2. punktu 3.2. un 4.1. apakšpunktu, Ministru kabineta 2009. gada 8. septembra noteikumu Nr. 1015 “Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu” 2.2. apakšpunktu, 2. pielikumu un Aizkraukles, Jaunjelgavas un Ķeguma pašvaldību savstarpējo 2019. gada 13. marta Vienošanos Nr. KNP 3 – 11/19/9,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Toms Āboltiņš, Valentīns Špēlis), "Pret" – 1 (Santa Ločmele), "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Iznomāt rūpnieciskās zvejas tiesības 2024.-2027.gadam komerczvejai Ķeguma HES ūdenskrātuvē juridiskai personai SIA “Avots 6”, reģistrācijas Nr. 50103936701, adrese: "Birzvalki", Bērzciems, Engures pag., Tukuma nov., Latvija, LV-3113, ievērojot šādu zvejas rīku skaita limitu:

*(Ogres novada pašvaldības domes 30.01.2025. sēdes lēmuma (protokols Nr.1; 27.) redakcijā).*

* 1. 6 zivju murdi ar atvērumu virs 30 metriem, bet ne vairāk kā 100 metriem.

*(Ogres novada pašvaldības domes 30.01.2025. sēdes lēmuma (protokols Nr.1; 27.) redakcijā).*

1. Uzdot Ogres novada pašvaldības Centrālās administrācijas Juridiskajai nodaļai desmit darbdienu laikā no šī lēmuma spēkā stāšanās dienas sagatavot līgumu, par rūpnieciskās zvejas tiesību nomu komerczvejai, parakstīšanai.
2. Uzdot Ogres novada pašvaldības Centrālās administrācijas Kancelejai sagatavot un nosūtīt šī lēmuma izrakstu adresātam.
3. Kontroli par šī lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)